Един от основните футболисти на ЦСКА може да заиграе в американската МЛС, твърдят колегите от "Труд". Според тях, сериозен интерес към "червения" защитник Антон Недялков проявява Далас.

Колумбийският треньор на тексасците - Оскар Пареха многократно е наблюдавал дискове с играта на национала.

ЦСКА обяви, че няма да се разделя със звездите си, но оферта отвъд Океана попадала в графата "неустоими". Най-вероятно става въпрос за над 1 млн. евро. При всички случаи ЦСКА ще получи и процент от евентуален следващ трансфер.